《秋蝉和韵》
清代·刘天谊

趋炎俗念久消磨，冷露凉风未厌多。仙蜕自怜辞粪溷，清音谁使续那何。

壁间促织宜裁答，翳下螳螂莫诱和。非为求安争美荫，孤怀本喜最高柯。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。